Odense Adresse-Contoirs Efterretninger, 1845-12-31
Følgebladtil Fyens Stiftstidende. Uddrag af Forhandlingerne Amtsraadet for Odense Amtstuedistrict. i Mødet den 19 Mai 1845. Alle Amtsraadets Medlemmer vare tilstede; de ved sidste Valg optagne Medlemmer, Proprietair Berg til Skousboe, Proprietair Berg af Hunderup og Proprietair Møller til Christianslund tiltraadte deres Functioner. Den constituerede Amtmand, Kammerjunker, Herredsfoged Lüttichau fungerede som Formand. Pastor Rohmann overtog Protocolførelsen. Formanden fremlagde: 1. Rentekammerets Skrivelse af 1 Marts d. A., hvorved meddeles, at Collegiet har tilstillet det Kongl. Landhuusholdningsselskab Amtsraadets Betænkning med Hensyn til Antagelsen af Elever til Oplærelse i Engvandingsvæsenet. 2. Rentekammerets Approbation af 22 Marts d. A. paa Raadets Jndstilling om, at Veibetjent Tornøe udbetales en Understøttelse af Amtsrepartitionsfondet af 20 Rbd. 3. Samme Collegii Resolution af 22 f. M. om, at der til Veiopsigtsfører Heiden ligeledes udbetales 10 Rbd. 4. Det Danske Cancellies Skrivelse af 1 April d. A., hvori tilkjendegives, at Jndberetningerne angaaende de Fattiges Antal og Udgivterne ved deres Forsørgelse endnu skulle indgives. Formanden gjorde dernæst Raadet bekjendt med, at han paa Grund af Arbeidets Nødvendighed havde anviist 24 Rbd. til Udbetaling af Amtsrepartitionsfondet, som behøvedes til Reparation af den saakaldte Rakkerbroe paa den mindre Landevei imellem Odense og Bogense. Derefter blev foretaget: A. Veivæsenet angaaende. 1. J Overeensstemmelse med Amtsraadets Beslutning i Mødet den 24 Febr. d. A., var i Anledning af et Andragende fra Simon Mortensen af Krogshøigaarden i Paarup Sogn, ved et optaget Forhør søgt yderligere Oplysning om Veien fra Stegsted til Tanggaard uretteligen var udvidet paa Andragerens Lod. Sagen blev paa nye foretaget, men Amtsraadet fandt ikke Sagens Standpunkt forandret ved de sidst erhvervede Oplysninger og maatte henholde sig til sin Erklæring af 24 Febr. d. A. 2. Sagen om Opbyggelsen af Langebroe ved Munkemølle mellem Odense og Hunderup. Møller Krags Skrivelse af 40 Marts og 14 April bleve fremlagde, ifølge hvilken han indrømmer Overkjørselen over 2 ham tilhørende Malekarmebroer og indestaaer for Vedligeholdelsen heraf uden videre Godtgjørelse, dog under den betingelse, at begge Broer, med Hensyn til deres nuværende Dimensioner af Længde og Brede erkjendes tilfredsstillende. Amtsraadet fandt ikke Anledning til, uanseet det af de Hunderup Mænd gjorde Tilbud selv at afholde 1/2 Deel af de til Broens Jstandsættelse medgaaende Omkostninger, at overtage Jstandsættelsen og Vedligeholdelsen af den omhandlede Broe paa Amtets Regning. 3. Andragende fra Paarup Sogneforstanderskab, hvori forespørges, hvorledes de Omkostninger, der ere medgaaede til at anskaffe Gruus til Biveienes Vedligeholdelse, skulle afholdes. Amtsraadet svarede, at det formener, at det klart fremgaaer af Veiforordningen, at det omhandlede Gruus, naar Betaling derfor kræves, maa betales af det hele Sogn, 4. Jfølge Amtsraadets Bestemmelse i sidste Møde havde Capitain Recke tilstillet Raadet den d. 27 Marts d. A. optagne Protocol over Forhandlingerne ved det i Anledning af det iaar foretagne nye Veianlæg paa Veien mellem Odense og Hindsholm afholdte Møde, og fremlagde Formanden de denne Sag vedkommende fra Participanterne i Dæmningen over Thorup Strand, modtagne Erklæringer. Disse Forhandlinger foranledigede Amtsraadet til at tage Sagen under nærmere Overveielse; dog besluttede man foreløbigen at anmode Capitain Recke om, indtil videre at stille det Veiarbeide i Bero, som var bestemt at skulle foretages ved Thorup Dæmning og at lade saa stort et Veistykke tage under Arbeide paa Veien fra Vester Kjærbye hen mod Dræbye, som der vilde kunne bekostes for det Beløb, der ellers var bestemt til at skulle anvendes paa hiint Veistykke ved Thorup Dæmning. 5. Formanden fremlagde en fra Veimesteren, Capt. Recke modtaget Regning over de ham tilkommende Diæter for i Aarene 1839, 40, 41 og 42 at bivaane Taxationsforretninger og forfatte Godtgjørelses=Beregninger over den vedkommende Eiere tilkommende Erstatning for afgivet Jord. Fordringen blev tilstaaet, dog yttrede Raadet det Ønske, at slige Fordringer herefter ikke maatte henstaae saalænge, men at Regningerne over de Capit. Recke for saadanne Forretninger tilkommende Diæter, maatte indgives med hver Taxationsforretning især, da det medfører adskillige Jnconvenientser for Amtets Regnskabsvæsen, saavelsom i andre Henseender at modtage Regninger for Forretninger, der ere udførte for flere Aar siden. Hvad hans Forslag angik og Fastsættelsen af en bestemt aarlig Godtgjørelse af 50 Rbd. for Taxationsforretninger, da fandt Raadet ikke Anledning til at indlade sig derpaa.